Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel helpottaa Gazaa koskevia rajoituksia. Päätöksen toivotaan -
kannustavan gazalaisia lopettamaan väkivaltaisuudet.
Israelin tiedustelujärjestö Mossadin ex-johtaja Tamir Pardo epäilee -
Venäjän mahdollisuuksia ajaa Iran liittolaisryhmineen pois Syyriasta.
Irakin pääministeri al-Abadi ilmoitti aiemmin tällä viikolla, -
että Irak ei aio noudattaa USA:n Iranin-vastaisia pakotteita.
Yhdysvallat uhkaa nyt Irakia vastaavanlaisilla pakotteilla, -
mikäli maa ei noudata Iran-pakotteita.
Israelin puolustusministeri Lieberman -
ilmoitti päätöksestään helpottaa joitakin Gazaa koskevia rajoituksia.
Osana helpotuksia -
Israel avasi tänä aamuna Keren Shalomin rajanylityspaikan -
ja laajensi Gazan rannikon kalastusvyöhykettä.
Lieberman korosti päätöksensä jälkeen: -
"Gazalaisten on ymmärrettävä, -
että jos israelilaiset saavat olla rauhassa ja turvassa, -
saavat gazalaisetkin." "Väkivalta ei kannata", hän alleviivasi.
Lieberman kommentoi myös mahdollista tulitaukojärjestelyä.
Hän sanoi huomioivansa kaikki ehdotukset, -
mutta todellisuus kuitenkin ratkaisisi sen, -
syntyykö sopimus vai ei.
Muutama päivä sitten Lieberman viittasi mahdolliseen -
uuteen yhteenottoon Gazan islamistiryhmien kanssa. Hän sanoi, -
että kyse ei ole siitä "jos", vaan "kun" se tapahtuu. Hän antoi ymmärtää, -
että pitkäaikainen tulitauko olisi vain tilapäinen ratkaisu -
islamistien aiheuttamiin turvallisuusuhkiin.
Israelilaisvirkamies kertoi TV7:lle puolustusministeri Liebermanin -
saaneen täyden tuen pääministeri Netanjahulta päätökselleen.
Monet turvallisuuskabinetin jäsenet tuohtuivat kuitenkin päätöksestä.
He sanoivat, että Lieberman -
"palkitsee Hamasin sen 130 päivää jatkuneista terroritoimista".
Opetusministeri Bennett luonnehti Liebermanin päätöstä "virheeksi".
Juutalainen koti -puolueen ministerit tulevat äänestämään -
kaikkia Israelin ja Hamasin välisiä sopimuksia vastaan, Bennett lupasi.
Hän varoitti: "Tilapäinen tulitauko suo Gazan terroriryhmille tilaisuuden -
aseistautua ja valmistautua uuteen taisteluun Israelia vastaan.
Ja Hamasista tulee Hizbollah nro 2."
Liebermanin Israel Beiteinu -puolue vastasi kritiikkiin lausunnossaan: -
"Ministeri Bennett -
kiirehtii tyypilliseen tapaansa median luokse tyhjillä iskulauseilla, -
jotka ovat pelkkää politikointia puolustustahojen kustannuksella."
"Ministeri Bennettin -
on parasta keskittyä hoitamaan omaa tehtäväänsä vastuullisesti."
Muita aiheita: -
Israelin tiedustelujärjestö Mossadin ex-johtaja Pardo epäilee -
Venäjän mahdollisuuksia ajaa Iran liittolaisryhmineen pois Syyriasta.
Pardo antoi haastattelun -
Lontoossa toimivalle arabiankieliselle Elaph-uutissivustolle.
Hän puhui siinä myös Iranin libanoni- laisesta liittolaisesta Hizbollahista, -
jolla on keskeinen rooli Syyrian sodassa.
Pardo arvioi, että terroristijärjestöksi luokitellun Hizbollahin uhkaa -
ei ole välttämätöntä hoitaa sotilasoperaatiolla, -
vaan asettamalla Libanonille pakotteita järjestön heikentämiseksi.
Hizbollahin johtaja Nasrallah tunnusti -
kannattajilleen hiljattain pitämässään puheessa, että Yhdysvaltain uusien -
Iranin-vastaisten pakotteiden vaikutus osuu myös Hizbollahiin.
Hizbollah aikoo kuitenkin -
määrätietoisesti selvitä kaikista talousongelmistaan, Nasrallah vannoi.
En voi sanoa, etteikö pakotteilla olisi vaikutusta meihin.
Niiden vaikutus osuu ilman muuta meihinkin.
Olisi valheellista väittää muuta.
Mutta ne eivät vaikuta tahtoomme, päättäväisyyteemme ja voimaamme.
Taloudellisia valmiuksiamme on epäilty.
Meillä on riittävästi voimaa, infra- struktuuria, henkilöstöä ja valmiuksia -
selvitä kaikista näistä vaikeuksista.
Nasrallah kehuskeli samassa yhteydessä -
järjestönsä laajalla asearsenaalilla ja kokeneilla sotilailla.
Hän väitti, että Hizbollah on nyt voimakkaampi kuin koskaan ennen, -
"jopa Israelin armeijaa voimakkaampi".
Irakin pääministeri al-Abadi ilmoitti aiemmin tällä viikolla, -
että Irak ei aio noudattaa USA:n Iranin-vastaisia pakotteita.
Yhdysvallat on nyt uhannut Irakia vastaavanlaisilla pakotteilla, -
mikäli maa ei noudata Iran-pakotteita.
Al-Abadi sanoi lehdistötilaisuudessa sunnuntaina, -
että Irak ei aio käyttää USA:n dolla- reita liiketoimissaan Iranin kanssa.
Maa myös pysyisi Iranin kanssa solmimissaan kauppasopimuksissa.
En sanonut, että noudattaisin pakotteita. Sanoin, -
että noudatamme edelleen Iranin kanssa solmimiamme sopimuksia, -
emmekä käytä dollaria liiketoimissamme.
USA:n ulkoministeriön tiedottajalta Heather Nauertilta kysyttiin -
Irakin pääministerin lausunnosta. Hän korosti, -
että Yhdysvallat pitää tilivelvollisina maita, jotka rikkovat Iran-pakotteita.
Irania ja Iranin kanssa käytävää kauppaa koskevat huolemme -
ovat tiedossa.
Pidämme tilivelvollisina maita, jotka rikkovat pakotteita.
Ulkoministeriön tiedottaja korosti, että Yhdysvallat jatkaa -
määrätietoista linjaansa Iranin pahansuopien toimien torjumiseksi.
Turkki on nostanut joidenkin amerikkalaisten tuotteiden tulleja.
Korotukset koskevat mm. autoja, alkoholia ja tupakkaa.
Virallisen raportin mukaan -
henkilöautojen tullimaksut nousivat 120 prosenttia, -
alkoholin 140 prosenttia ja tupakan 60 prosenttia.
Myös kosmetiikan, riisin ja hiilen tulleja nostettiin.
Turkki vastasi korotuksilla siihen, että USA kaksinkertaisti vastikään -
Turkista tuotavan teräksen ja alumiinin tullit.
Presidentti Erdogan sanoi USA:n päätöstä -
WTO:n sääntöjen vastaiseksi taloussodaksi.
Hän kehotti turkkilaisia boikotoimaan amerikkalaista elektroniikkaa.
Yhdysvaltain ja Turkin välien huono- neminen on puolestaan vauhdittanut -
Turkin ja Venäjän välisten suhteiden vahvistumista.
Venäjän ulkoministeri Lavrov kertoi -
lehdistötilaisuudessa Turkin ulkoministerin kanssa, -
että Venäjä on jo jonkin aikaa puinut mahdollisuutta käyttää -
kansallisia valuuttoja kaupankäyn- nissä Turkin, Kiinan ja Iranin kanssa.
Toteutuessaan se heikentäisi ajan oloon USA:n dollarin roolia -
kansainvälisen kaupan valuuttana, Lavrov sanoi.
Venäjä ja Turkki keskustelivat jo vuosia sitten -
kansallisten valuuttojen käytöstä kahdenvälisessä kaupassa.
Nyt samaa suunnitellaan myös Iranin suhteen. Eikä vain Turkin ja Iranin, -
vaan Kiinankin kanssa olemme jo tehneet sopimuksia -
ja käytämme kansallisia valuuttoja keskinäisessä kaupassamme.
Lavrov ei kuitenkaan maininnut, -
että Venäjä luopuisi dollarista kaupankäynnissään Turkin kanssa, -
jonka liira on syöksynyt kaikkien aikojen pohjalukemiin.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman